בית הכנסת הגדול (קטוביץ)

האנדרטה לזכר קהילת יהודי קטוביץ, שהושמדה במלחמת העולם השנייה, במקום בו ניצב בית הכנסת הגדול
בית הכנסת הגדול בקטוביץ, פולין, נבנה בשנת 1900 (אז גרמניה) והיה הגדול שבבתי הכנסת בעיר. הוא עמד ברחוב מיצקביץ' (Mickiewicz). טקס חנוכת בית הכנסת הגדול התקיים ביום רביעי, 12 בספטמבר 1900.

לאחר שנשרף ונהרס בספטמבר 1939 השטח נוקה מהריסותיו ויושר. בהחלטה מתאריך 8 באוקטובר 1990 אימצה מועצת העיר קטוביץ את ההחלטה לקביעת שמה של הכיכר בו עמד בית הכנסת הגדול בעבר ל"כיכר בית הכנסת". כמו כן מומשה החלטה משנת 1988 להציב במקום אנדרטה המנציחה את בית הכנסת ואת קהילת יהודי קטוביץ.

== היסטוריה ==
התוכניות להקים בית כנסת חדש בקטוביץ הופיעו סביב שנת 1890, כאשר בית הכנסת הישן של קטוביץ הפך לקטן מדי למתפללים המקומיים. הבנייה החלה בשנת 1896<ref>Quote from: the text of the exhibition "Katowice Synagogues - on the 110th anniversary of the opening ceremony of the New Synagogue".</ref> והאדריכל הממונה היה מקס גרונפלד (Max Grünfeld), בנו של איגנץ גרונפלד (Ignatz Grünfeld), שתכנן את בית הכנסת הישן. בית הכנסת נפתח ב-12 באוקטובר 1900.

בשנת 1937 הוקם בקרבת בית הכנסת הגדול בניין חדש בן חמש קומות ובו שוכנו מוסדות הקהילה, מרכז תרבות וארגונים רבים. הקהילה הפנתה תשומת לב מיוחדת גם לנושא החינוך. בין שתי מלחמות העולם פעלו לצד תלמוד-התורה שליד בניין הקהילה גם בית ספר ע"ש ברק יוסלביץ ובית ספר לעברית. מתחילת 1932 פרסמה הקהילה היהודית בקטוביץ עיתון משלה, שמשרדיו שכנו בבניין מוסדות הקהילה.<ref></ref> 

בית הכנסת הועלה באש על ידי נאצים ב-5 בספטמבר 1939, למחרת היום בו השתלטו על העיר במהלך המערכה בפולין. ההצתה נעשתה תחת אמתלה של סילוק חיילים המתחבאים בבניין.<ref>Bębnik G., Katowice in September '39, Katowice 2006.</ref> האש החריבה את הבניין לחלוטין וחורבותיו הוסרו מהמקום. גם בניין מוסדות הקהילה נחרב. לאחר המלחמה השטח הריק כוסה בחלקו בבניינים. לאחר המלחמה, לא היה ביכולתם של היהודים המעטים ששרדו את השואה לאסוף מספיק משאבים ותמיכה לבנות מחדש את בית הכנסת. כיום, במקום בו עמד בית הכנסת, ישנה כיכר ("כיכר בית הכנסת"), בין הרחובות המקבילים "Mickiewicza" (בתקופה הגרמנית נקרא "August Schneider") ו-"P. Skargi". בשנת 1988 הוקמה אנדרטה בכיכר, המוקדשת לתושבים היהודים של העיר שנרצחו במהלך מלחמת העולם השנייה.

== עיצוב ==
בית הכנסת בנוי הלבנים תוכנן על בסיס מלבן מותאם, בסגנון המשלב את התחייה הגותית עם נאו-רנסאנס, אקלקטיציזם ואת הסגנון הנאו-מורי; בדומה לסגנון בתי הכנסת הרפורמיים בגרמניה באותה תקופה.

לבית הכנסת הייתה כיפה גדולה עם קמרון צלעות מעל אולם התפילה הראשי, שהמשכו היה אולם כניסה גדול עם משרדים ואולם הנישואין. בחלקו העליון של האולם הראשי הייתה מנורה. אלמנטים מאפיינים נוספים כללו חלונות גדולים מעוטרים ומגדלים קטנים.

האולם הראשי יכול היה להכיל 1120 איש: 670 גברים ו-450 נשים.

{| align=center
|<gallery widths="150px" heights="120px" perrow="4">
Katowice - Laznia Miejska.jpg|גלויה המציגה את בית הכנסת על רחוב אוגוסט שניידר
Katowice Synagoge.jpg|גלויה המציגה דגם של בית הכנסת
Kattowitz - August Schneider-Strasse mit Synagoge.JPG|גלויה המציגה את בית הכנסת על רחוב אוגוסט שניידר
</gallery>
|}

== ראו גם ==
* בית הקברות היהודי בקטוביץ

== קישורים חיצוניים ==

* [https://sztetl.org.pl/en/towns/k/398-katowice/112-synagogues-prayer-houses-and-others/85438-great-synagogue-katowice-mickiewicza-street בית הכנסת הגדול בקטוביץ] באתר השטעטל הווירטואלי 

==הערות שוליים==

קטוביץ
קטוביץ
קטגוריה:קטוביץ: מבנים
קטוביץ